Document ID: 32003D0746

Id-Deċiżjoni tal-Kummissjoni
ta’ l-14 ta’ Ottubru 2003
dwar il-lista ta’ programmi għall-eradikazzjoni u l-monitoraġġ ta’ ċerti TSE li jikkwalifikaw għall-għajnuna finanzjarja mill-Komunità fl-2004
(innotifikata bid-dokument numru K(2003) 3713)
(2003/746/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Deċiżjoni tal-Kunsill 90/424/KEE tas-26 ta’ Ġunju 1990 fuq l-infiq fil-qasam veterinarju [1], kif l-aħħar emendat bir-Regolament (KE) Nru 806/2003 [2], u b’ mod partikolari l-Artikolu 24(5) tiegħu,
Billi:
(1) L-Istati Membri u ċerti Stati Membri li ser jingħaqdu ssottomettew programmi lill-Kummissjoni għall-eradikazzjoni u l-monitoraġġ ta’ ċerti enċifalopatiji sponġiformi trasmessibbli (TSE) li jixtiequ li jirċievu għajnuna finanzjarja għalihom mill-Komunità.
(2) Taħt ir-Regolament tal-Kunsill (KE) Nru 1258/1999 tas-17 ta’ Mejju 1999 dwar il-finanzjament tal-politika agrikola komuni [3], programmi għall-eradikazzjoni u l-monitoraġġ ta’ mard ta’ l-annimali għandhom jiġu ffinanzjati taħt il-Fond Agrikolu Europew għall-Gwida u Garanzija. Għal skopijiet ta’ kontroll finanzjarju, għandhom japplikaw l-Artikoli 8 u 9 ta’ dak ir-Regolament.
(3) Ir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 ppreskriva regoli għall-prevenzjoni, il-kontroll u l-eradikazzjoni ta’ ċerti enċifalopatiji sponġiformi trasmissibbli [4], kif l-aħħar emendati mir-Regolament tal-Kummissjoni (KE) Nru 1234/2003 [5], jippreskrivi regoli għall-monitoraġġ tat-TSE fil-bovini, fin-nagħaġ u fil-mogħoż.
(4) L-Artikolu 32 tat-Trattat ta’l-adeżjoni ta’ l-2003 jippreskrivi li l-Istati Membri l-ġodda għandhom jirċievu l-istess trattament bħall-Istati Membri preżenti rigward l-ispiża taħt il-fondi veterinarji.
(5) Madankollu, l-ebda rabta finanzjarju taħt il-budget 2004 għal xi program ikkonċernat ma tista’ ssir qabel l-adesjoni ta’ l-Istat Membru l-ġdid ikkonċernat. Barra minn dan, l-eradikazzjoni ta’ ċertu mard fl-Istati Membri li ser jingħaqdu jista’ jiġi co-ffinanzjat ukoll minn strumenti Komunitarji oħra.
(6) Fit-tfassil tal-listi tal-programmi għall-eradikazzjoni u l-monitoraġġ tat-TSE li jikkwalifikaw għall-għajnuna finanzjarja mill-Komunità għas-sena 2004 u r-rata proposta u l-ammont massimu tal-kontribuzzjoni għal kull programm, kemm l-interess ta’ kull program għall-Komunità u l-volum ta’ approprjazzjonijiet disponibbli għandhom jiġu kkunsidrati.
(7) L-Istati Membri u l-Istati Membri kkonċernati li ser jingħaqdu taw informazzjoni lill-Kummissjoni biex tgħinha tikkalkula l-interess għall-Komunità biex tipprovdi għajnuna finanzjarja għall-programmi għas-sena 2004.
(8) Il-Kummissjoni kkonsidrat kull wieħed mill-programmi kemm mil-lat veterinarju kif ukoll mil-lat finanzjarju u hija sodisfatta illi dawk il-programmi għandhom jiġu nklużi fil-listi ta’ programmi li huma eleġibbli għall-għajnuna finanzjarja mill-Komunità għas-sena 2004. L-għajnuna għall-monitoraġġ tat-TSE tikkonċerna l-implimentazzjoni ta’ testijiet mgħaġġla għall-eradikazzjoni ta’ l-iscarpie, il-qirda ta’ l-annimali li jinstabu pożittivi u l-l-ġenotip ta’ l-annimali.
(9) In vista ta’ l-importanza ta’ dawn il-miżuri għall-protezzjoni tas-saħħa pubblika u ta’ l-annimali, kif ukoll ta’ l-introdużżjoni relattivament riċenti ta’ dawn il-programmi ta’ monitoraġġ imqabbla mal-programmi tradizzjonali għall-eradikazzjoni tal-mard u l-applikazzjoni obbligatorja ta’ dawn il-programmi fl-Istati Membri kollha, għandu jiġi żgurat livell għoli ta’ għajnuna finanzjarja mill-Komunità.
(10) Għaldaqstant huwa xieraq li tiġi adottata lista ta’ programmi li jikkwalifikaw għall-għajnuna finanzjarja mill-Komunità fis-sena 2004 u li tiġi ffissata r-rata u l-ammont massimu ta’ dawn l-għajnuniet.
(11) Il-miżuri preskritti f’din id-Deċiżjoni huma skond l-opinjoni tal-Kumitat Permanenti dwar il-Katina Alimentarja u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
1. Il-programmi għall-monitoraġġ tat-TSE (il-BSE u l-iscarpie) elenkati fl-ANNESS I għandhom jikkwalifikaw għall-għajnuna finanzjarja mill-Komunità għas-sena 2004.
2. Għal kull programm imsemmi fil-paragrafu 1, ir-rata proposta u l-ammont massimu ta’ għajnuna finanzjarja mogħtija mill-Komunità għandhom jiġu stabbiliti fl-ANNESS I.
Artikolu 2
1. Il-programmi għall-eradikazzjoni tat-TSE (scarpie) elenkati fl-ANNESS II għandhom jikkwalifikaw għall-għajnuna finanzjarja mill-Komunità għas-sena 2004.
2. Għal kull programm kif imsemmi fil-paragrafu 1, ir-rata proposta u l-ammont massimu ta’ l-għajnuna finanzjarja mill-Komunità għandhom ikunu kif stabbiliti fl-Anness II.
Artikolu 3
Dan id-Deċiżjoni hija ndirizzata lill-Istati Membri.
Magħmula fi Brussel, fl-14 ta’ Ottubru 2003.

Labels: 0
4
15
6